wannaphong/clean_thaiwikipedia huggingface dataset:
# เอลียาห์รับขนมปังจากหญิงม่ายชาวศาเรฟัท
เอลียาห์รับขนมปังจากหญิงม่ายชาวศาเรฟัท  เป็นภาพจิตรกรรมผลงานของโจวันนี ลันฟรันโก จิตรกรศิลปะบารอกชาวอิตาลี จัดแสดงในพิพิธภัณฑ์เจ. พอล เก็ตตีในนครลอสแอนเจลิส รัฐแคลิฟอร์เนีย

 ลักษณะภาพ 
ภาพจิตรกรรมนี้เป็นส่วนหนึ่งเป็นชุดผลงานที่สร้างสรรค์สำหรับโบสถ์น้อยสำหรับพิธีศักดิ์สิทธิ์ในมหาวิหารนักบุญเปาโลนอกกำแพงในกรุงโรม ภาพจิตรกรรมแสดงเหตุการณ์จากพันธสัญญาเดิมเกี่ยวกับการฟื้นคืนชีพของบุตรชายของหญิงม่ายชาวศาเรฟัท หญิงม่ายและบุตรชายนำขนมปังมามอบให้เอลียาห์ที่กำลังหิว เวลานั้นเอลียาห์กำลังหาที่พักใกล้กับลำธาร (ภายหลังบุตรชายของหญิงม่ายป่วยตายแต่ได้รับการชุบชีวิตโดยเอลียาห์) เหตุการณ์นี้ถูกเล่าใน 1 พงศ์กษัตริย์ 17 ในพันธสัญญาเดิม ภาพขนมปังทำให้นึกถึงขนมปังศักดิ์สิทธิ์หรือแผ่นศีลในพิธีมหาสนิทศักดิ์สิทธิ์ ในโบสถ์น้อย ภาพจิตรกรรมนี้อยู่ด้วยกันกับภาพที่แสดงเหตุการณ์อาหารค่ำมื้อสุดท้ายThis painting of the Last Supper by Lanfranco is in the Irish National Gallery in Dublin. และโมเสสและผู้สอดแนมจากคานาอัน (ซึ่งจัดแสดงที่พิพิธภัณฑ์เจ. พอล เก็ตตีด้วยเช่นกัน) ภาพองุ่นในภาพจิตรกรรมโมเสสและผู้สอดแนมจากคานาอันทำให้นึกถึงเหล้าองุ่นศักดิ์สิทธิ์ในพิธีมหาสนิทศักดิ์สิทธิ์ ภาพจิตรกรรมเอลียาห์รับขนมปังจากหญิงม่ายชาวศาเรฟัทเดิมน่าจะจัดแสดงไว้สูงขึ้นไปบนผนังของโบสถ์น้อย และมุมการมองจะเริ่มต้นจากส่วนล่างของผ้าใบ ภาพถูกถอดออกจากโบสถ์ในปี ค.ศ. 1856 ถูกขายต่อให้เจ้าของจำนวนหนึง จนกระทั่งมาถึงพิพิธภัณฑ์เจ. พอล เก็ตตีในปี ค.ศ. 1976Masterpieces of Painting in the J. Paul Getty Museum: Second edition (1988), by Burton B. Fredericksen, page 12.
# โยชูวา 12
โยชูวา 12  เป็นบทที่ 12 ของหนังสือโยชูวาในคัมภีร์ฮีบรูหรือในพันธสัญญาเดิมของคัมภีร์ไบเบิลในศาสนาคริสต์ ตามธรรมเนียมในศาสนายูดาห์เชื่อว่าหนังสือเขียนขึ้นโดยโยชูวาร่วมด้วยมหาปุโรหิตเอเลอาซาร์และฟีเนหัสTalmud, Baba Bathra 14b-15a)Gilad, Elon. Who Really Wrote the Biblical Books of Kings and the Prophets?, Haaretz, June 25, 2015. Summary: The paean to King Josiah and exalted descriptions of the ancient Israelite empires beg the thought that he and his scribes lie behind the Deuteronomistic History. แต่นักวิชาการยุคปัจจุบันมองว่าเป็นส่วนหนึ่งของประวัติศาสตร์เฉลยธรรมบัญญัติซึ่งครอบคลุมเรื่องราวตั้งแต่หนังสือเฉลยธรรมบัญญัติถึงหนังสือพงศ์กษัตริย์ฉบับที่ 2 เขียนโดยผู้เขียนศาสนายาห์เวห์ผู้รักชาติและศรัทธาในสมัยของโยสิยาห์กษัตริย์ยูดาห์นักปฏิรูปในศตวรรษที่ 7 ก่อนคริสตกาล บทที่ 12 ของหนังสือโยชูวาบันทึกรายพระนามกษัตริย์ที่ทรงพ่ายแพ้ต่อชาวอิสราเอลภายใต้การนำโดยโมเสสและโยชูวา เป็นส่วนหนึ่งของตอนที่ประกอบด้วยโยชูวา 5:13–12:24 เกี่ยวกับการพิชิตคานาอัน
 
 ต้นฉบับ 
บทนี้เดิมเขียนด้วยภาษาฮีบรู แบ่งออกเป็น 24 วรรค 

 พยานต้นฉบับ 
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับไคโร (Codex Cairensis; ค.ศ. 895), ฉบับอะเลปโป (Aleppo Codex; ศตวรรษที่ 10) และ ฉบับเลนินกราด (Leningrad Codex; ค.ศ. 1008) 

ต้นฉบับโบราณที่หลงเหลืออยู่ของคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ ฉบับวาติกัน (Codex Vaticanus; B; B; ศตวรรษที่ 4) และฉบับอะเล็กซานเดรีย (Codex Alexandrinus; A; A; ศตวรรษที่ 5) (A; A; ศตวรรษที่ 5)

 วิเคราะห์ 
เรื่องเล่าที่ชาวอิสราเอลยึดครองดินแดนคานาอันประกอบด้วยยวรรค 5:13 ถึง 12:24 ของหนังสือโยชูวา และมีโครงเรื่องดังต่อไปนี้:

A. เยรีโค (5:13–6:27)
B. อาคานและอัย (7:1–8:29)
C. การรื้อฟื้นพันธสัญญาที่ภูเขาเอบาล (8:30–35)
D. กลอุบายของชาวกิเบโอน (9:1–27)
E. การทัพฝ่ายใต้ (10:1–43)
F. การทัพฝ่ายเหนือและสรุปรายพระนามกษัตริย์ (11:1–12:24)
1. ชัยชนะเหนือพันธมิตรฝ่ายเหนือ (11:1-15)
a. พันธมิตรฝ่ายเหนือ (11:1-5)
b. คำมั่นของพระเจ้า (11:6)
c. ชัยชนะที่เมโรม (11:7-9)
d. การทำลายเมืองฮาโซร์ (11:10–11)
e. ผลของการเชื่อฟังและชัยชนะ (11:12–15)
2. สรุปแผ่นดินที่ยึดครองมาได้ (11:16-12:24)
a. แผ่นดินที่ยึดครองมาได้ (11:16-20)
b. การทำลายคนอานาค (11:21-22)
c. สาระสำคัญของเรื่องเล่า: การยึดครองและการจัดแบ่ง (11:23)
d. แผ่นดินที่ยึดมาได้และเหล่ากษัตริย์ (12:1-24)
i. ฝั่งตะวันออกของแม่น้ำจอร์แดน (12:1-6)
ii. ฝั่งตะวันตกของแม่น้ำจอร์แดน (12:7-24)

บทที่ 12 เป็นการจบเรื่องราวการพิชิตแผ่นดินโดยชาวอิสราเอลทั้งฟากตะวันออก (วรรค 1-6) และฟากตะวันตก (วรรค 7-24) ของแม่น้ำจอร์แดน ในฐานะ 'แผ่นดินแห่งพระสัญญา' ซึ่งประกอบด้วยแผ่นดินที่จัดสรรคให้ชนเผ่าทั้งหมดของอิสราเอล

 บรรดากษัตริย์ที่ทรงพ่ายแพ้ทางฟากตะวันออกของแม่น้ำจอร์แดน (12:1–6) 
thumb|right|200px|แม่น้ำอารโนนบริเวณปากน้ำ From Stade, "Geschichte des Volkes Israel."
thumb|right|200px|ภูเขาเฮอร์โมนจากมุมมองทางด้านใต้ (ภูเขาเบนทัลในที่ราบสูงโกลัน)

 บรรดากษัตริย์ที่ทรงพ่ายแพ้ทางฟากตะวันตกของแม่น้ำจอร์แดน (12:7–24) 
right|thumb|200px|แผนที่แสดงการพิชิตคานาอันของโยชูวา เส้นสีแดง: ภูมิภาคฝ่ายใต้, เส้นสีน้ำเงิน: ภูมิภาคฝ่ายเหนือ (1899. British Library HMNTS 010077.f.24.)
# ยูดิธกับศีรษะของโฮโลเฟอร์เนส (ทิเชียน)
ยูดิธกับศีรษะของโฮโลเฟอร์เนส  เป็นภาพจิตรกรรมสีน้ำมันผลงานของทิเชียน วาดเมื่อราว ค.ศ. 1570 แขวนอยู่ในสถาบันศิลปะดีทรอยต์

 เนื้อหาของภาพจิตรกรรม 

ยูดิธหญิงม่ายผู้งดงามและมีความเชื่อแห่งเผ่าสิเมโอนได้ดำเนินเแผนเพื่อปลดปล่อยเมืองเบธูเลียจากโฮโลเฟอร์เนสแม่ทัพชาวอัสซีเรีย ยูดิธแต่งงานอย่างหรูหราและเดินทางมาพร้อมกับหญิงรับใช้ที่ถือถุงใส่อาหารไปยังค่ายของศัตรูที่ซึ่งเธอถูกพาไปพบโฮโลเฟอร์เนส โฮโลเฟอร์เนสฟังเรื่องราวที่ยูดิธปั้นแต่งขึ้นมาก็ไม่ได้ระแวงสงสัยใด ๆ หลังยูดิธอยู่ภายในค่ายฝ่ายอัสซีเรียได้ 4 วัน โฮโลเฟอร์เนสผู้หลงใหลในเสน่ห์ของยูดิธได้เชิญให้ยูดิธมาอยู่ในกระโจมของตนภายหลังจากงานเลี้ยงในคืนนั้น แต่ไม่นานนักโฮโลเฟอร์เนสที่เมาเหล้าองุ่นก็หลับไปก่อน ยูดิธจึงดึงดาบของโฮโลเฟอร์เนสออกมา ตัดศีรษะของโฮโลเฟอร์เนสนำไปให้หญิงรับใช้เก็บไว้ ทั้งคู่ออกจากค่ายศัตรูและกลับไปยังเบธูเลียท่ามกลางความชื่นชมยินดีและการขอบคุณพระเจ้ายูดิษ 10-14Charles 1911, pp. 542–43.

 ประวัติ 
ภาพนี้เป็นภาพเรื่องราวที่ยูดิธตัดศีรษะโฮโลเฟอร์เนสที่วาดโดยทิเชียนเพียงภาพเดียวที่ทราบ ภาพนี้ได้รับการยอมรับในระดับสากลในฐานะอัตเลขน์ (คือวาดโดยทิเชียนทั้งภาพ) นับตั้งแต่มีการค้นพบใหม่โดย Tancred Borenius ในปี ค.ศ. 1922Biadene, ed. 1990. p. 352.
# บิลลี ไอก์เนอร์
บิลลี ไอก์เนอร์ (เกิด 18 กันยายน ค.ศ. 1978) เป็นนักแสดงและนักแสดงตลกชาวอเมริกัน ในรายการ บิลลีออนเดอะสตรีต ทางช่องฟันนีออร์ดาย ซึ่งเป็นรายการเกมโชว์ตลกขบขันสังกัดทรูทีวี เขาเป็นทั้งนักแสดง ผู้บริหาร และผู้ผลิต โดยรายการดังกล่าวทำให้ไอก์เนอร์ได้เสนอชื่อเข้าชิงรางวัลเดย์ไทม์เอ็มมี สาขาพิธีกรรายการเกมโชว์ยอดเยี่ยม ใน ค.ศ. 2013 ไอก์เนอร์เป็นที่รู้จักจากการรับบทเป็นเครก มิดเดิลบรุกส์ ในซีรีส์ตลกขบขันเรื่อง พากส์แอนด์เรครีเอชัน, คุณบรรณารักษ์แอมโบรส ในซีรีส์แอนิเมชันทางโทรทัศน์เรื่อง บ็อบส์เบอร์เกอส์, พากย์เสียง ทีโมน ในภาพยนตร์สร้างใหม่ ค.ศ. 2019 ของเดอะไลอ้อนคิง และบ็อบบี ในภาพยนตร์เรื่อง เพื่อนชาย?
# บ่าหน่าฮิลส์
บ่าหน่าฮิลส์  เป็นเมืองบนเนินเขาและสถานพักตากอากาศที่ตั้งอยู่ในเทือกเขาอันนัม ทางตะวันตกของเมืองดานังในเวียดนามกลาง ได้รับการประชาสัมพันธ์โดยหน่วยงานการท่องเที่ยวท้องถิ่นว่าเป็น "ด่าหลัตแห่งจังหวัดดานัง" บ่าหน่าฮิลส์ก่อตั้งในปี ค.ศ. 1919 โดยนิคมชาวฝรั่งเศส ซึ่งสร้างสถานพักตากอากาศเพื่อใช้เป็นสถานที่พักผ่อนหย่อนใจสำหรับนักท่องเที่ยวชาวฝรั่งเศส ตั้งอยู่เหนือระดับน้ำทะเล 1,500 เมตร มองเห็นทิวทัศน์ของทะเลตะวันออกและเทือกเขาโดยรอบ 

เนื่องจากสถานพักตากอากาศอยู่บนที่สูง อุณหภูมิจึงเย็นกว่าสภาพแวดล้อมใกล้ชายฝั่ง วัดลิญอึ่งตั้งอยู่ใกล้กับบ่าหน่าฮิลส์ โดยมีกระเช้าลอยฟ้าใกล้เคียงสำหรับให้บริการนักท่องเที่ยวไปและกลับจากสถานพักตากอากาศ

 กระเช้าลอยฟ้าบ่าหน่าฮิลส์ 
thumb|กระเช้าลอยฟ้าบ่าหน่าฮิลส์

กระเช้าลอยฟ้าบ่าหน่าฮิลส์เปิดให้บริการในวันที่ 29 มีนาคม ค.ศ. 2013 ถือครองสถิติโลกในฐานะ "กระเช้าลอยฟ้าทางเดียวไม่หยุดแวะที่ยาวที่สุด" ด้วยความยาว  สถานที่ท่องเที่ยวแห่งใหม่ล่าสุดคือสะพานทอง (Cầu Vàng)

บ่าหน่าฮิลส์ตั้งอยู่ที่ระดับความสูง  อยู่ห่าง  จากดานัง

ในปี ค.ศ. 2021 บ่าหน่าฮิลส์เพิ่มกระเช้าลอยฟ้าคันที่ 6 สร้างโดย Doppelmayr และบริหารโดย Sun World, Sun Group.
# คอนคาแคฟแชมเปียนส์คัพ 2024
| player         =
| goalkeeper     =
| young_player   =
| fair_play      =
| prevseason     = 2023 (แชมเปียนส์ลีก)
| nextseason     = 2025
| updated        = 29 กุมภาพันธ์ 2024
}}

คอนคาแคฟแชมเปียนส์คัพ 2024  เป็นการแข่งขันคอนคาแคฟแชมเปียนส์คัพ ครั้งที่ 59 ซึ่งเป็นการแข่งขันฟุตบอลระดับสโมสรชั้นนำ ซึ่งจัดโดยสมาพันธ์ฟุตบอลอเมริกาเหนือ อเมริกากลาง และแคริบเบียน โดยเป็นองค์กรปกครองระดับภูมิภาคของอเมริกาเหนือ,  อเมริกากลาง และแคริบเบียน การแข่งขันครั้งนี้ถือเป็นครั้งแรกภายใต้รูปแบบที่ปรับปรุงใหม่ประกอบด้วย 27 ทีมและมี 5 ทีมที่ผ่านเข้าสู่รอบแพ้คัดออก และเป็นครั้งแรกที่เปลี่ยนชื่อจาก คอนคาแคฟแชมเปียนส์ลีก (CONCACAF Champions League)

ผู้ชนะในรอบชิงชนะเลิศจะมีสิทธิ์เข้าร่วมฟุตบอลชิงแชมป์สโมรสรโลก 2025 ที่สหรัฐ หร้อมกับสโมรสรมอนเตร์เรย์ผู้ชนะปี ค.ศ. 2021 ซีแอตเทิล ซาวน์เดอร์ส เอฟซี ผู้ชนะปี ค.ศ. 2022 และเลออนผู้ชนะปี ค.ศ. 2023 ผู้ชนะจะได้ผ่านเข้ารอบฟุตบอลอินเตอร์คอนติเนนตัลคัพ 2024 ที่จะจัดขึ้นในเดือนธันวาคมด้วย

เลออน เป็นผู้ครองตำแหน่งชนะเลิศครั้งก่อน แต่พวกเขาไม่ผ่านเข้ารอบสำหรับการแข่งขันครั้งนี้และไม่สามารถป้องกันตำแหน่งได้

 การคัดเลือก 
สโมรสรฟุตบอล 27 ทีมที่ผ่านเข้ารอบสำหรับการแข่งขันนี้ โดย 5 ทีมได้ผ่านเข้ารอบ 16 ทีมโดยตรง ส่วนอีก 22 ทีมที่เหลือได้เข้าสู่รอบที่ 1

 การจัดสรรโควต้า 
มีทั้งหมด 27 ทีม (จาก 10 สมาคม) ที่ผ่านเข้ารอบการแข่งขัน
 โซนอเมริกาเหนือ: 18 ทีม (จาก 3 สมาคม)
 โซนอเมริกากลาง: 6 ทีม (จาก 4 สมาคม)
 โซนแคริบเบียน: 3 ทีม (จาก 3 สมาคม)

 ทีม 
ตารางต่อไปนี้แสดงข้อมูลประกอบด้วย จำนวนการลงเล่น การลงสนามครั้งล่าสุด และผลงานที่ดีที่สุดก่อนหน้าจากการแข่งขัน คอนคาแคฟแชมเปียนส์คัพ

+ทีมที่ผ่านเข้าสู่รอบ 16 ทีม (5 ทีม)การแข่งขันทีมวิธีการคัดเลือก ผลงานดีที่สุดก่อนหน้า แคริบเบียนคัพ โรบินฮู้ดชนะเลิศ แคริบเบียนคัพ 202314 รองชนะเลิศ เซ็นทรัลอเมริกันคัพ อาลาฮูเอเลนเซชนะเลิศ เซ็นทรัลอเมริกันคัพ 202327 ชนะเลิศ ลีกคัพ อินเตอร์ไมแอมีชนะเลิศ ลีกคัพ 20231เปิดตัวลิก้า เอ็มเอ็กซ์ ปาชูก้าชนะเลิศ ลิก้า เอ็มเอ็กซ์ อะเพอทูร่า หรือ คลอซูรา ฤดูกาล 2022–23 ที่มีคะแนนรวมที่สูงกว่า10 ชนะเลิศ เมเจอร์ลีกซอกเกอร์ โคลัมบัส ครูว์ชนะเลิศ เอ็มแอลเอส คัพ 20235 รอบก่อนรองฯ
# คมแสนคม
คมแสนคม เป็นภาพยนตร์ไทยแนวโลดโผน ขนาด 16 มม. พากย์สด ๆ สร้างโดยบริษัทสหการภาพยนตร์ไทย จากการกำกับของครูคุณาวุฒิ เจ้าของฉายา "เศรษฐีตุ๊กตาทอง" เข้าฉายครั้งแรกเมื่อวันที่ 14 สิงหาคม พ.ศ. 2507คมแสนคม นำแสดงโดยลือชัย นฤนาท และวัลย์ลดา รุ้งวิไล นางเอกใหม่คมแสนคม (2507) ภาพยนตร์เรื่องนี้ยังเป็นภาพยนตร์เรื่องแรกในชีวิตของ เดียร์ คมสัน เทพพิทักษ์ หรือชุมพร เทพพิทักษ์ อดีตนักแสดงและผู้กำกับระดับตำนานผู้ล่วงลับ ผู้เป็นพ่อของ หนุ่ม ศรราม เทพพิทักษ์ อดีตพระเอกและนักร้องชื่อดัง

โดยภาพยนตร์เรื่อง คมแสนคม ยังสามารถคว้ารางวัลจากงานประกาศรางวัลตุ๊กตาทอง ครั้งที่ 7 ประจำปี พ.ศ. 2507 เมื่อปี 2508 ได้ถึง 2 สาขาคือ บทภาพยนตร์ยอดเยี่ยม (คุณาวุฒิ) และลำดับภาพยอดเยี่ยม (สัตตบุศย์)

 นักแสดง 
 ลือชัย นฤนาท
 วัลย์ลดา รุ้งวิไล

 รางวัล 
 ปี  รางวัล  สาขา  ผล2508รางวัลตุ๊กตาทอง ครั้งที่ 7 ประจำปี พ.ศ. 2507บทภาพยนตร์ยอดเยี่ยม (คุณาวุฒิ)ลำดับภาพยอดเยี่ยม (สัตตบุศย์)

 เกร็ด 
 เดิมภาพยนตร์เรื่อง คมแสนคม ได้มีการวางตัว น้อย ประจวบ ฤกษ์ยามดี เจ้าของฉายา "ดาวร้ายผู้น่ารัก" ให้ร่วมแสดง แต่ประจวบเกิดป่วยกระทันหัน ทำให้ลือชัย นฤนาท พระเอกของเรื่อง ที่เพิ่งออกจากเรือนจำได้แนะนำ เดียร์ คมสัน เทพพิทักษ์ รุ่นน้องที่รู้จักกันในเรือนจำให้คุณปริญญา ทัศนียกุล เจ้าของบริษัทสหการภาพยนตร์ไทยได้รู้จักพร้อมกับแนะนำให้คุณปริญญานำคมสันมาแสดงแทนประจวบ พร้อมกับตั้งชื่อในวงการให้ว่า ชุมพร เทพพิทักษ์ เพื่อให้คล้องกับประจวบ ฤกษ์ยามดี
# สมูธ เอฟเอ็ม
สมูธ เอฟเอ็ม 105.5  เป็นหนึ่งในสถานีส่วนกลางของ สถานีวิทยุ อสมท เอ็มคอต เรดิโอ เน็ตเวิร์ก ของ บริษัท อสมท จำกัด (มหาชน) ออกอากาศในระบบ FM ความถี่ 105.50 MHz มีพื้นที่ออกอากาศครอบคลุมในเขตกรุงเทพมหานคร และปริมณฑล ออกอากาศตลอด 24 ชั่วโมง สถานีวิทยุ อสมท เอ็มคอต เรดิโอ เน็ตเวิร์ก ดำเนินการผลิตรายการโดย บริษัท อสมท จำกัด (มหาชน) และมีนายชนันธวัช สุนทรชาติ เป็นผู้บริหารคลื่น

รูปแบบการออกอากาศ
สมูธ เอฟเอ็ม จัดรายการตลอด 24 ชั่วโมง โดยมีดีเจพูดคุยกับผู้ฟัง สลับกับการเล่นเพลงสากลหลากหลายแนวเพลง ทั้งในอดีตและปัจจุบัน พร้อมทั้งนำเสนอข่าวต้นชั่วโมงจากสำนักข่าวไทย โดยรับสัญญาณจากแม่ข่ายสถานีวิทยุ อสมท. เอ็มคอต เรดิโอ เน็ตเวิร์ก ส่วนกลาง ความถี่ เอฟเอ็ม 100.5 เมกะเฮิร์ตซ์ "เอ็มคอต นิวส์ เอฟเอ็ม 100.5" นอกจากนี้ ยังจัดรายการเพื่อกระจายเสียงไปยังสถานีวิทยุ อสมท. จังหวัดเชียงใหม่ เอฟเอ็ม 100.75 เมกะเฮิร์ตซ์ ในรายการ “Smooth Saturday Soundtrack” ทุกวันเสาร์ ระหว่างเวลา 13:00-15:00 น.

 ตารางออกอากาศในปัจจุบัน 

 วันจันทร์ - วันศุกร์ 

 07:00 - 10:00 น. Smooth Sunshine
 10:00 - 13:00 น. Smooth Society
 13:00 - 14:00 น. Smooth Afternoon Longplay
 14:00 - 17:00 น. Smooth Kisses
 17:00 - 20:00 น. Smooth Sunset Rhythm
 20:00 - 22:00 น. Smooth Your Request
 22:00 - 24:00 น. Smooth Dance Anthem

 วันเสาร์ - วันอาทิตย์ 
 09:00 - 12:00 น. Smooth That's Jazz
 12:00 - 15:00 น. (วันเสาร์)
Smooth Saturday Soundtrack
 12:00 - 15:00 น. (วันอาทิตย์)
Smooth Absolute 80's
 15:00 - 18:00 น. Smooth Request Show

 นักจัดรายการ 

 ปัจจุบัน 
 พิจารวี สิงห์ทองวรรณ (ลูกน้ำ)
 นภัสนันท์ จงสงวน (ผึ้ง)
 พิจิกา จิตตะปุตตะ (ลูกหว้า)
 พรรษวัตร์ พัฒนเทียรฆ (เจ)
 นวนันท์ บำรุงพฤกษ์ (นิป)
 ธีรวัฒน์ โฆษิตศรีปัญญา (ตีโต้)
 เป็นเลิศ หทัยเทียร (เป็นเลิศ)
 เมธี เตชะชัยวงศ์ (เมธี)
 สมพล ปิยะพงศ์สิริ (อาไก่)
 เกศริน วิโรจน์ชูฉัตร (เกศ)
 ศรัณภัสร์ ตั้งไพศาลธนกุล (แชมป์)
 เอก กฤษณาวารินทร์ (เอก)
 พัทธ์ ชนภัณฑารักษ์ (พัทโตะ)

 อดีต 

 มณีรัตน์ เรเซล ฮุนตระกูล (บิ๋ม) (1 มีนาคม 2567 - 2 พฤษภาคม 2568)
 นฤพนธ์ ไชยเพิ่ม (ป๊อป) (1 มีนาคม 2567 - 11 พฤษภาคม 2568)

แหล่งข้อมูล
# แนอูซา (แพรอส)
แนอูซา (Naousa) เป็นหมู่บ้านประมงในหมู่เกาะซิคละดีส โดยตั้งอยู่ทางตะวันออกเฉียงเหนือของเกาะแพรอส มีประชากร 2,870 คน ในช่วงฤดูร้อน แนอูซาเป็นแหล่งท่องเที่ยวที่สำคัญแห่งหนึ่งของเกาะแพรอส

ในระหว่างปี 1770–1775 ท่ามกลางสงครามระหว่างตุรกีกับรัสเซีย และการปฏิวัติออร์ลอฟ แนอูซาถูกใช้งานเป็นฐานทัพเรือของรัสเซีย และมีชื่อในภาษารัสเซียว่า อาอูซา (Auza) รวมถึงใช้งานเป็นศูนย์กลางของกองทัพที่นำโดยอาเล็กเซย์ ออร์ลอฟ
# โยไควอทช์ เดอะมูฟวี่ โซระโทบุ โตะ ดับเบิล เซย์ไค โนะ ไดโบเคน ดะเนียน!
โยไควอทช์ เดอะมูฟวี่ โซระโทบุ โตะ ดับเบิล เซย์ไค โนะ ไดโบเคน ดะเนียน!  เป็นภาพยนตร์เรื่องที่ 3 ของโยไควอทช์ โดยเป็นภาพยนตร์รูปแบบอนิเมะและไลฟ์แอคชัน เข้าฉายเมื่อวันที่ 17 ธันวาคม ค.ศ. 2016

ชื่อภาษาอังกฤษที่จะฉายนอกประเทศคือ โยไควอทช์ เดอะมูฟวี่ อะเวลออฟทูเวิลด์ (Yo-kai Watch the Movie: A Whale of Two Worlds)

 เรื่องย่อ 
วาฬขนาดยักษ์ลอยฟ้าปรากฏตัวในเมืองซากุระนิวทาวน์ พร้อมทั้งส่งเสียงทั่วทั้งในเมือง ทำให้เคย์ตะและคนอื่นๆ กลายสภาพมาเป็นสิ่งที่สมจริงได้ ทำให้เกิดสองโลกทั้งอนิเมะและโลกจริง เคย์ตะจะแก้ปัญหาได้หรือไม่

นักแสดง

นักพากย์เสียง

 นักแสดงหลักและสมทบ 
มินามิ ฮามาเบะ รับบทเป็น มินามิ คานามิ
เค็นโตะ ยามาซากิ รับบทเป็น เอ็นมะไดโอ
ทาคูมิ ไซโตะ รับบทเป็น นูราริเฮียน
เอมิ ทาเคอิ รับบทเป็น คิโนชิตะ ซาเอะ
ยูนะ วาตานาเบะ รับบทเป็น โคดามะ ฟุมิกะ / ฟุมิจัง
ยู ซะวะเบะ รับบทเป็น โกโรตะ คุมะ หรือ คุมะ
ฟูกุดะ ราซะ รับบทเป็น อิมาดะ คันจิ
โยโกะ มิซึยะ รับบทเป็น แม่ของเคย์ตะ
ชิเงยูกิ โทสึกิ รับบทเป็น พ่อของเคย์ตะ
เคนอิจิ เอนโด รับบทเป็น จินเม็นเค็น
โคโคะ อิชิ (ปัจจุบันคือ โคโคะ อามาโน) รับบทเป็น มิโซระ อินาโฮะ

 ผลตอบรับ 
ในช่วงสุดสัปดาห์ที่เปิดตัวในญี่ปุ่น ภาพยนตร์เรื่องนี้มียอด เข้าชมเป็นอันดับ 1 ด้วยรายได้ 545,211 เยน และอันดับสองด้วยรายได้ 608 ล้านเยน (5.2 ล้านเหรียญสหรัฐ) ภายในวันที่ 11 มกราคม ภาพยนตร์เรื่องนี้ทำรายได้ 2 พันล้านเยน (17.43 ล้านดอลลาร์สหรัฐ) และขึ้นอันดับหนึ่งจากอันดับห้าก่อนหน้า
 หมายเหตุ
# เหตุเพลิงไหม้อาคารบนถนนเบย์ลี ธากา พ.ศ. 2567
เมื่อคืนวันที่ 29 กุมภาพันธ์ 2024 เกิดเหตุเพลิงไหม้อาคารศูนย์การค้าสูงเจ็ดชั้นบนถนนนิวเบย์ลี (New Bailey Road) ในธากา ประเทศบังกลาเทศ เป็นผลให้มีผู้เสียชีวิต 46 ราย

เพลิงไหม้เริ่มต้นเมื่อเวลา 21:50 BST ที่ร้านอาหารกฉีภาอี (Kacchi Bhai) ซึ่งตั้งอยู่บนชั้นหนึ่งของศูนย์การค้าหรีน โคซี คอตเตจ (Green Cozy Cottage Shopping Mall) บนถนนเบย์ลี ก่อนจะไหม้ลุกลามไปยังชั้นอื่น เป็นผลให้มีผู้ติดอยู่ภายในหลายสิบคน เพลิงไหม้ลุกลามไปนานสองชั่วโมงก่อนที่จะสามารถควบคุมเพลิงได้

ยอดผู้เสียชีวิตอยู่ที่ 46 ราย บาดเจ็บอย่างน้อย 75 คน และถูกพบหมดสติ 42 คน ศพรวม 34 ร่างถูกนำไปยังโรงพยาบาลวิทยาลัยแพทยศาสตร์ธากา, 10 ร่างไปยังสถาบันศัลยกรรมพลาสติกและแผลไหม้แห่งชาติ เชก ฮาซีนา และหนึ่งรายเสียชีวิตที่โรงพยาบาลของกรมตำรวจ มีรายงานผู้ได้รับบาดเจ็บสาหัสอย่างน้อย 22 คน ศพรวม 41 ร่างได้รับการระบุตัวแล้ว โดยอีก 38 ร่างมีญาติมารับไปแล้ว
# หอคอยขาวแห่งเทสซาโลนีกี
หอคอยขาว (Lefkós Pýrgos;) เป็นอนุสรณ์สถานและพิพิธภัณฑ์ในย่านริมน้ำของนครเทสซาโลนีกี ประเทศกรีซ และเป็นสัญลักษณ์สำคัญรวมถึงจุดหมายตาที่สำคัญของเมือง

เป็นที่เข้าใจกันว่าหอคอยหลังปัจจุบันน่าจะสร้างขึ้นแทนที่หอคอยหลังเดิมที่สร้างขึ้นในสมัยบีแซนทีนซึ่งมีปรากฏกล่าวถึงในศตวรรษที่ 12 โดยอาร์คบิชอปยูสทาทีอุสแห่งเทสซาโลกนิกา เมื่อครั้งเกิดการปล้นสะดมนครเมื่อปี 1185 หอคอยหลังปัจจุบันเคยเป็นที่เข้าใจผิดว่าสร้างขึ้นโดยเวเนเซียหลังปี 1423 แต่ในปัจจุบันเป็นที่ยอมรับกันว่าหอคอยนี้สร้างขึ้นโดยออตโตมันในช่วงหลังจากกองทัพของสุลต่านมูรัดที่สองสามารถยึดนครได้ในปี 1430Tracy (2000), p.303–307.  กระทั่งปี 1912 ปรากฏจารึกภาษาตุรกีแบบออตโตมันเหนือประตูที่ระบุว่าหอคอยสร้างขึ้นในปีฮิจเราะห์ศักราช 942 (1535–1536) ภายใต้ดำริของสุลัยมานผู้เกรียงไกร
# ซังคท์โยฮันอินทีโรล
ซังคท์โยฮันอินทีโรล (,) หรือชื่อท้องถิ่น ไซนีฮอนส์  เป็นเทศบาลตลาดในอำเภอคิทซ์บืล รัฐทีโรล ประเทศออสเตรีย ประชากร ณ วันที่เก็บข้อมูลในปี 2001 อยู่ที่ 7,959 คน และเพิ่มสูงขึ้นในปี 2004 โดยมีอัตราการเติบโตร้อยละ 1.8 และนับตั้งแต่ปี 2007 ยังกลายมาเป็นเทศบาลที่มีประชากรมากที่สุดในอำเภอคิทซ์บืล

ซังคท์โยฮันอินทีโรลเป็นศูนย์กลางการท่องเที่ยวที่สำคัญโดยเฉพาะจากการท่องเที่ยวเพื่อเล่นสกี สถานตากอากาศสกีที่นี่ได้รับความนิยมเป็นพิเศษ โดยเฉพาะอย่างยิ่งนับตั้งแต่คริสต์มาสจนถึงต้นเดือนมกราคม ส่วนในช่วงฤดูร้อนก็ยังได้รับความนิยมจากนักท่องเที่ยวเช่นกัน ใกล้กันกับเทศบาลมีทิวเขาวิลเดอร์ไคเซอร์ (Wilder Kaiser) และมียอดเขาคิทซ์บือเลอร์ (Kitzbühler Horn) ซึ่งสามารถมองเห็นได้จากทุกส่วนของซังคท์โยฮันอินทีโรล

อ้างอืง
# สุรัตน์ นาคชุมแสง
สุรัตน์ นาคชุมแสง (30 ธันวาคม พ.ศ. 2523 –) เป็นนักฟุตบอลระดับอาชีพชาวไทย ผู้ทำหน้าที่ ในตำแหน่งผู้รักษาประตู
# วานิช ใจแสน
วานิช ใจแสน (25 กรกฎาคม พ.ศ. 2535 –) เป็นนักฟุตบอลระดับอาชีพชาวไทย ปัจจุบันทำหน้าที่ในตำแหน่งกองหน้าให้แก่ร้อยเอ็ด พีบี ยูไนเต็ด ในศึกไทยลีก 3

 เกียรติประวัติ 

 ร่วมกับสโมสร 
มหาสารคาม สามใบเถา
 ไทยลีก 3 – โซนภาคตะวันออกเฉียงเหนือ: ฤดูกาล 2565–66
# มีนเยละจอ
มีนเยละจอทับศัพท์ตามการทับศัพท์ภาษาพม่า หากสะกดตามความนิยมอาจสะกดได้ว่า มังรายละกะยอ  หรือมีนเยมีนละจอทับศัพท์ตามการทับศัพท์ภาษาพม่า  ทรงเป็นเมียวหวุ่นแห่งเชียงใหม่ภายใต้การปกครองของพม่า ระหว่างปี พ.ศ. 2207 ไทยสากลเทียบตามปฏิทินสุริยคติไทย โดยยึดวันปีใหม่คือ 1 มกราคม - พ.ศ. 2210 ไทยสากล

 พระประวัติ 
มีนเยละจอมีพระนามเดิมว่า เน-มโยซานจอ  เป็นพระโอรสในมังรายกะยอฉะวาแห่งซะกุ๊ พระราชอนุชาและพระมหาอุปราชาในพระเจ้าตาลูน และคีนอีนพโย  หลานสาวของยานดะปยิซี  พระองค์ทรงอภิเษกสมรสกับ คีนจเวะพยู  หรือที่รู้จักในพระนามโตนดะรี  ผู้เป็นพระขนิษฐาต่างพระมารดา

 เจ้าชายแห่งเมียวดี 
เน-มโยซานจอทรงได้รับการแต่งตั้งให้เป็นเจ้าชายแห่งเมียวดีอาจเป็นคนละเมืองกับเมืองเมียวดีในปัจจุบันโดยพระเจ้าปีนดะเล การพิชิตหมิงของชิงทำให้กองทัพราชวงศ์หมิงใต้บุกเข้าสู่พม่าเพื่อปล้นสะดมในปี พ.ศ. 2202 ไทยสากล เน-มโยซานจอทรงเป็นหนึ่งในแม่ทัพผู้นำกองทัพเข้าสกัดกั้นการรุกคืบในเดือนเมษายน พ.ศ. 2202 ไทยสากล แต่ถูกกองทัพหมิงตีแตกไป จนในที่สุดกองทัพหมิงเข้าโจมตีกรุงอังวะในเดือนพฤษภาคม ความล้มเหลวในการต่อต้านกองทัพจีนเป็นสาเหตุหนึ่งที่นำไปสู่การปลดพระเจ้าปีนดะเลออกจากราชสมบัติในปี พ.ศ. 2204 ไทยสากล

หลังจากพระเจ้าปเยกษัตริย์พระองค์ใหม่ขึ้นครองราชย์ พระองค์พระราชทานราชทินนาม มีนเยละจอ ให้แก่เน-มโยซานจอแห่งเมียวดีในวันที่ 7 กันยายน พ.ศ. 2204 ไทยสากล

 เมียวหวุ่นแห่งเชียงใหม่ 
ความวุ่นวายในพม่าทำให้อาณาจักรอยุธยาเข้ายึดครองเมืองเชียงใหม่ในปี พ.ศ. 2206 ไทยสากล และกวาดต้อนผู้คนกลับไป ซึ่งรวมถึงพญาแสนหลวงผู้รักษาเมืองเชียงใหม่ในขณะนั้น การต่อต้านจากคนในพื้นที่ทำให้กองทัพอยุธยาตัดสินใจทิ้งเมืองเชียงใหม่ในปี พ.ศ. 2207 ไทยสากล เมื่อทางเชียงใหม่แจ้งข่าวต่อพระเจ้าปเย พระองค์จึงทรงแต่งตั้งให้มีนเยละจอเป็นเมียวหวุ่นแห่งเชียงใหม่ในวันที่ 4 ธันวาคม พ.ศ. 2207 ไทยสากล และให้นำกำลังคนไปฟื้นฟูบ้านเมือง

มีนเยละจออาจเป็นบุคคลเดียวกับเจ้าฟ้าแม่กุที่ถูกกล่าวถึงในปี พ.ศ. 2208/2209 ไทยสากล (จ.ศ. 1027) โดยราชวงศาพื้นเมืองเชียงใหม่ ต้นฉบับใบลานวัดเชียงมั่นดังนี้

เนื้อหาที่คล้ายคลึงกันมีปรากฏอยู่ในพงศาวดารเชียงใหม่ ต้นฉบับใบลานวัดพระสิงห์เมืองเชียงราย แต่ระบุเป็นปี พ.ศ. 2308/2309 ไทยสากล (จ.ศ. 1127)

ในระหว่างเดือนพฤษภาคมถึงเดือนมิถุนายน พ.ศ. 2210 ไทยสากล มีรายงานว่า มีนเยละจอวางแผนต่อต้านกษัตริย์พม่า พระเจ้าปเยจึงมีพระราชโองการให้สืบสวนจนได้ความว่าเป็นความจริง มีนเยละจอจึงถูกปลดจากตำแหน่งเมียวหวุ่นและถูกส่งไปยังโม่ญี่น ในเดือนเดียวกัน เจ้าฟ้าแห่งโม่ญี่นอาจมีพระนามว่า เจ้ายอดชัย  ดู ได้รับการแต่งตั้งให้ปกครองเชียงใหม่

 บั้นปลาย 

ในระหว่างเดือนธันวาคม พ.ศ. 2215 ไทยสากล ถึงเดือนกุมภาพันธ์ พ.ศ. 2216 ไทยสากล มีรายงานว่า เน-มโยซานจอซึ่งถูกส่งไปโม่ญี่นส่งจดหมายจำนวนมากไปหาพระชายาของพระองค์ เน-มโยซานจอจึงถูกย้ายจากโม่ญี่นไปยังมีนกีน  หลังจากนั้นพระองค์ก็ถูกปลงพระชนม์

 พงศาวลี 

 หมายเหตุ
# ก้องเกียรติกบฏ
ก้องเกียรติกบฏ (,) เป็นภาพยนตร์อินเดียแนวมหากาพย์ ฉายเมื่อปี พ.ศ. 2565 กำกับโดย เอส. เอส. ราชมูลี และแสดงนำโดย เอ็น. ที. รามา เรา จูเนียร์, ราม จรัญ, อชัย เทวคัน, อาลิยา ภัฏฏ์, ศรียา สราญ, สมุทิรกานี, เรย์ สตีเวนสัน, อลิสัน ดูดี และโอลิเวีย มอร์ริส

 นักแสดง 

 เอ็น. ที. รามา เรา จูเนียร์ รับบท โกมาราม บีม (Komaram Bheem)
 ราม จรัญ รับบท อัลลูรี สิทารามา ราชู (Alluri Sitarama Raju)
 อชัย เทวคัน รับบท อัลลูรี เวนกัทารามา ราชู (Alluri Venkatarama Raju)
 อาลิยา ภัฏฏ์ รับบท สีดา (Sita)
 ศรียา สราญ รับบท อัลลูรี สโรจินี (Alluri Sarojini)
 สมุทิรกานี รับบท เวนกัเตชวารูลู (Venkateswarulu)
 เรย์ สตีเวนสัน รับบท ผู้ว่าการ สกอตต์ บักซ์ตัน (Governor Scott Buxton)
 อลิสัน ดูดี รับบท แคทเธอรีน บักซ์ตัน (Catherine Buxton)
 โอลิเวีย มอร์ริส รับบท เจนนิเฟอร์ "เจนนี" (Jennifer "Jenny")

 การตอบรับ 
รอตเทนโทเมโทส์รายงานว่าร้อยละ 95 ของผู้วิจารณ์ 103 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 8.30 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 83 เต็ม 100 คะแนน ซึ่งประเมินโดยผู้วิจารณ์ 17 คน ในโอเมเลเต (Omelete) ให้คะแนนเฉลี่ยอยู่ที่ 5
# ส่องแสง ม่วงโยน
ส่องแสง ม่วงโยน (4 สิงหาคม พ.ศ. 2543 –) เป็นนักฟุตบอลชาวไทย

 อาชีพ 
ส่องแสง ม่วงโยน เคยทำหน้าที่ให้แก่สโมสรฟุตบอลบางมดที่กรุงเทพมหานครใน พ.ศ. 2562 ซึ่งเป็นสโมสรที่เขาลงเล่นสามนัดในไทยแลนด์ อเมเจอร์ลีก จากนั้น เขาได้เซ็นสัญญากับสโมสรฟุตบอลราชนาวีตั้งแต่ พ.ศ. 2564 ซึ่งเป็นสโมสรจากอำเภอสัตหีบ จังหวัดชลบุรี ที่แข่งในไทยลีก 2 โดยส่องแสงได้เปิดตัวเมื่อวันที่ 26 มีนาคม พ.ศ. 2565 (นัดที่ 29) ในเกมเยือนพบกับสโมสรฟุตบอลลำพูน วอร์ริเออร์ เขาได้ลงแทนสักการวิช นิ่มมา ในนาทีที่ 83 ทว่าทีมลำพูน วอร์ริเออร์ เป็นฝ่ายชนะ 4 ประตูต่อ 0 โดยเมื่อสิ้นสุดฤดูกาล 2564–65 เขาต้องตกชั้นไปไทยลีก 3 เนื่องจากทีมราชนาวีอยู่อันดับท้ายของตาราง
# สหภาพฟุตบอลอเมริกาเหนือ
สหภาพฟุตบอลอเมริกาเหนือ  เป็นองค์กรฟุตบอลระดับภูมิภาคภายใต้สมาพันธ์ฟุตบอลอเมริกาเหนือ อเมริกากลาง และแคริบเบียน ในเขตอเมริกาเหนือ สหภาพฟุตบอลอเมริกาเหนือไม่มีโครงสร้างองค์กร กฎเกณฑ์ระบุเพียงว่า "คอนคาแคฟจะ รับรอง ... สหภาพฟุตบอลอเมริกาเหนือ (NAFU)" (เน้นเพิ่ม) NAFU มีตัวแทนหนึ่งคนของคอนคาแคฟที่เป็นคณะกรรมการบริหารฟีฟ่า

 สมาคมสมาชิก 
สหภาพฟุตบอลอเมริกาเหนือมีสมาชิก 3 สมาคม ได้แก่

 สมาคม  แคนาดาCAN สหรัฐUSA เม็กซิโกMEX

กฎเกณฑ์คอนกาแคฟฉบับปี ค.ศ. 2015 ตั้งข้อสังเกตว่า "แม้ว่า NAFU จะมีความเกี่ยวข้องก็ตาม แต่บาฮามาสและเบอร์มิวดาจะเข้าร่วมในการแข่งขันของสหภาพฟุตบอลแคริบเบียน"
# สโมสรฟุตบอลแมนเชสเตอร์ยูไนเต็ดในฤดูกาล 2007–08
ฤดูกาล 2007–08 เป็นฤดูกาลที่ 16 ของ แมนเชสเตอร์ยูไนเต็ด ในพรีเมียร์ลีก และเป็นฤดูกาลที่ 33 ติดต่อกันในลีกสูงสุดนับตั้งแต่เลื่อนชั้นจากดิวิชั่น 2 ในปี ค.ศ. 1975 สโมสรเข้าร่วมการแข่งขันในพรีเมียร์ลีก เอฟเอคัพ ลีกคัพ และยูฟ่าแชมเปียนส์ลีก

 พรีซีซั่นและกระชับมิตร 

วันที่คู่แข่งขันเหย้า / เยือนผลF–Aผู้ทำประตูผู้เข้าชม17 กรกฎาคม ค.ศ. 2007อูราวะ เรดไดมอนส์เยือน2–2เฟลตเชอร์ 47', โรนัลโด 52'58,71620 กรกฎาคม ค.ศ. 2007เอฟซีโซลเยือน4–0โรนัลโด 5', อีเกิลส์ 18', รูนีย์ 20', เอวรา 60'64,00023 กรกฎาคม ค.ศ. 2007เซินเจิ้น เซียงเสวกลาง6–0กิกส์ 12', รูนีย์ 20', นานี 22', โอเช 54', โรนัลโด 56', อีเกิลส์ 63'15,00027 กรกฎาคม ค.ศ. 2007กว่างโจว เภสัชกรรมกลาง3–0รูนีย์ 12' (ลูกโทษ), นานี 43', มาร์ติน 53'50,0001 สิงหาคม ค.ศ. 2007อินเตอร์นาซีโอนาเลเหย้า2–3รูนีย์ 18', อาดรียานู 50' (o.g.)73,7383 สิงหาคม ค.ศ. 2007ดองคัสเตอร์โรเวอส์เยือน2–0กิบสัน 70', อีแวนส์ 90'13,0804 สิงหาคม ค.ศ. 2007ปีเตอร์โบโรยูไนเต็ดเยือน3–1เอคเคอร์สลีย์ 23', โจนส์ 72', ตง 82'8 สิงหาคม ค.ศ. 2007เกล็นโตรันเยือน3–0แคมป์เบลล์ 5', เอวรา 14', นานี 37'14,5008 สิงหาคม ค.ศ. 2007ดันเฟิร์มลีนแอทเลติกเยือน4–0อีเกิลส์ 27', กิกส์ 35', รูนีย์ (2) 63' (ลูกโทษ), 85'11,20021 มกราคม ค.ศ. 2008อัลฮิลาลเยือน2–3เตเบซ 25', โรนัลโด 33'70,000

เอฟเอคอมมิวนิตีชีลด์

วันที่คู่แข่งขันเหย้า / เยือนผลF–Aผู้ทำประตูผู้เข้าชม5 สิงหาคม ค.ศ. 2007เชลซีกลาง1–1(3–0ล)กิกส์ 35'80,731

พรีเมียร์ลีก

เอฟเอคัพ

ลีกคัพ

ยูฟ่าแชมเปียนส์ลีก
รอบแบ่งกลุ่ม

วันที่คู่แข่งขันเหย้า / เยือนผลF–Aผู้ทำประตูผู้เข้าชมอันดับในกลุ่ม19 กันยายน ค.ศ. 2007สปอร์ติงลิสบอนเยือน1–0โรนัลโด 62'41,51022 ตุลาคม ค.ศ. 2007โรมาเหย้า1–0รูนีย์ 70'73,652123 ตุลาคม ค.ศ. 2007ดือนามอกือยิวเยือน4–2เฟอร์ดินานด์ 10', รูนีย์ 18', โรนัลโด (2) 41', 68' (ลูกโทษ)42,00017 พฤศจิกายน ค.ศ. 2007ดือนามอกือยิวเหย้า4–0ปิเก 31', เตเบซ 37', รูนีย์ 76', โรนัลโด 88'75,017127 พฤศจิกายน ค.ศ. 2007สปอร์ติงลิสบอนเหย้า2–1เตเบซ 61', โรนัลโด 90+2'75,162112 ธันวาคม ค.ศ. 2007โรมาเยือน1–1ปิเก 34'29,4901

รอบแพ้คัดออก

 หมายเหตุ